Dona'm les entitats que apareixen en el següent text:
Elisenda Sala i Ponsa   (Barcelona, 2 de març de 1938) és una ceramista catalana. Formada a l'Escola Massana, va ser deixebla i col·laboradora de Josep Llorens i Artigas en la seva joventut i va ampliar els seus estudis a la facultat Konstfackskolan d'Estocolm (1961-62) amb professors com Stig Lindberg. Va llicenciar-se a la Facultat de Belles Arts de Barcelona i va ser també becada per la Fundació March per viatjar al Japó per investigar la ceràmica japonesa contemporània. També ha estat professora de ceràmica a l'Escola Massana. Ha exposat individualment a la Garriga (1960), Estocolm (1962), Girona (1963), Barcelona (1966, 1967 i 1979), València (1974 i 1979), Gandia (1979), Palafrugell (1983) i Vic (1985), i col·lectivament a Faenza, Ginebra, Florència, Montevideo, Maastrich, Madrid, Cotlliure, la Bisbal, Tarragona, Don Mills (Ontario), Göteborg (Suècia), Bechyně (Txecoslovàquia) i, sovint, a Barcelona. El 1966 va guanyar el Premi Ciutat de Barcelona amb l'obra Jarro 2, que per primer cop premiava un objecte ceràmic. El 1973 va obtenir la medalla d'or del Premi Faenza. De la seva obra destaquen alguns murals com el de l'antiga empresa Fenosa a La Corunya (1964), el vestíbul de l'antic Banco Ibérico al carrer Tuset de Barcelona (1968) o la capella de les Carmelitanes Missioneres de Gràcia, a Barcelona, (1970).
Elisenda Sala i Ponsa : artista_o_autor, Barcelona : Entitat_Geopolítica, Escola Massana : educació, Josep Llorens i Artigas : artista_o_autor, Estocolm : Entitat_Geopolítica, Stig Lindberg : artista_o_autor, Fundació March : organització, Japó : Entitat_Geopolítica, Girona : Entitat_Geopolítica, València : Entitat_Geopolítica, Gandia : Entitat_Geopolítica, Palafrugell : Entitat_Geopolítica, Faenza : Entitat_Geopolítica, Ginebra : Entitat_Geopolítica, Florència : Entitat_Geopolítica, Montevideo : Entitat_Geopolítica, Maastrich : Entitat_Geopolítica, Madrid : Entitat_Geopolítica, Cotlliure : Entitat_Geopolítica, la Bisbal : Entitat_Geopolítica, Tarragona : Entitat_Geopolítica, Don Mills : Entitat_Geopolítica, Ontario : Entitat_Geopolítica, Göteborg : Entitat_Geopolítica, Suècia : Entitat_Geopolítica, Bechyně : Entitat_Geopolítica, Txecoslovàquia : Entitat_Geopolítica, Jarro 2 : cultura, Fenosa : empresa_privada, La Corunya : Entitat_Geopolítica, Banco Ibérico : empresa_privada, Carmelitanes Missioneres de Gràcia : religiosa, Konstfackskolan : educació, la Garriga : Entitat_Geopolítica, Vic : Entitat_Geopolítica, carrer Tuset : ubicació